open-index/open-wikipedia-markdown huggingface dataset:
פיתול החגורה הקדמי העליון

ממוזער|פיתול החגורה הקדמי העליון
**פיתול החגורה הקדמי העליון** (**dACC - dorsal Anterior cingulate cortex**) הוא חלק מפיתול החגורה הקדמי (**ACC**) שנמצא בפיתול החגורה הממוקם בקליפת המוח הלימבית.

אזור זה מקושר לקליפת המוח הקדם-מצחית והוא אחראי על הפן הקוגניטיבי של תהליכי עיבוד המידע במוח ועל תהליכי קשב.

פיתול החגורה הקדמי העליון מקושר לשליטה קוגניטיבית ומעורב בתהליכים של הערכת גמולים וחיזוקים, ניטור רמת התפקוד ובחירה בין פעולות אפשרויות.
הוא גם מעורב בתהליכים של איתור טעויות וניטור קונפליקטים קוגניטיביים, כמו אלו המודגמים באמצעות אפקט סטרופ.

פיתול החגורה הקדמי העליון עוסק באינטגרציה של מידע אודות הרווח והעלות הצפויים ממשימה המצריכה שליטה קוגניטיבית גבוהה, כלומר - עבור מצבים המצריכים הפעלה של מערכת שלמה של מנגנונים כדי להשיג מטרה ובמיוחד בנוכחות מסיחים עוצמתיים או תגובות מתחרות חזקות שיש לדכא, כדי לחשב את הערך הצפוי של השליטה EVC - expected value of control.
חישוב הערך הצפוי של השליטה יכול לשמש כדי לקבוע האם משימה מסוימת מצדיקה את ההשקעה הקוגניטיבית שהיא דורשת, איזו רמה של שליטה קוגניטיבית כדאי להשקיע במשימה מסוימת ולצורך בחירת האפשרות המשלמת ביותר, במקרים שבהם קיימות מספר משימות מתחרות.
כלומר, פיתול החגורה הקדמי העליון מעורב בתהליכי קבלת החלטות בנוגע לאופן השקעת השליטה הקוגניטיבית.

פיתול החגורה הקדמי העליון מופעל בשעת נדידת מחשבות.

## קישורים חיצוניים

## הערות שוליים

קטגוריה:קליפת המוח
קטגוריה:המערכת הלימבית
גביע המדינה בכדורסל 2002/2003

**גביע המדינה בכדורסל ל[[עונת 2002/2003 בליגת העל בכדורסל|עונת 2002/2003]]** היא התחרות ה-43 מאז היווסדו של המפעל.

מכבי תל אביב זכתה בגביע המדינה ה-33 בתולדותיה, לאחר ניצחון בגמר על מכבי גבעת שמואל.

בעונה זו חזרו השלבים המוקדמים בשיטת בית-חוץ.

## סיבוב ראשון
הקבוצות הבאות עלו לשמינית הגמר ללא משחק: עירוני רמת גן, הפועל תל אביב, עירוני נהריה, הפועל ירושלים, מ.כ. חיפה, מכבי פתח תקווה, מכבי גבעת שמואל, מכבי תל אביב.

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן דייוויד בלאט, זכתה בגביע המדינה ה-33 בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 433-434
* גמר גביע המדינה 2003, מכבי תל אביב - מכבי גבעת שמואל 83:96, ערוץ היוטיוב של מכבי תל אביב

## הערות שוליים

קטגוריה:2002 בישראל: ספורט
קטגוריה:2003 בישראל: ספורט
קטגוריה:תחרויות כדורסל ב-2002
קטגוריה:תחרויות כדורסל ב-2003
קטגוריה:עונות בגביע המדינה בכדורסל
טרוויס ליין סטורק

**טרוויס ליין סטורק** (באנגלית: **Travis Lane Stork**; נולד ב-9 במרץ 1972) הוא רופא ומנחה טלוויזיה אמריקאי.

## ביוגרפיה
סטורק נולד בפורט קולינס שבקולורדו וגדל במיזורי, הוא למד בתחילה באוניברסיטת דיוק והיה חבר באחוות הסטודנטים פי בטא קפא, ולבסוף סיים את לימודיי הרפואה באוניברסיטת וירג'יניה, הוא ביצע את ההתמחות שלו בבית החולים של אוניברסיטת ואנדרבילט, לאחר מכן הוא גם השלים את התמחותו בחדר מיון בבית חולים בקולורדו.

ב-2006 שימש כרווק בעונה השמינית של תוכנית המציאות "הרווק" במסגרתה מספר בנות התחרו על ליבו, בתוכנית הוא בחר כזוכה את שרה סטון, מורה מטנסי, אך זמן קצר לאחר שידור התוכנית הודיע הזוג על פרידתם.

ב-2008 החל להנחות את תוכנית האירוח הרפואית "הרופאים" (The Doctors), בתוכנית הוא מוביל צוות של מספר רופאים ובמסגרתה מנהל פאנל בו מדברים ומתדיינים על נושאים רפואיים ונותנים מענה לשאלות הקהל, ב-2010 זכתה התוכנית בפרס אמי בקטגוריה של תוכניות אירוח יומיות.

ב-2009 הופיע בפרק של הדרמה הרפואית "Three Rivers", הוא פרסם מספר ספרי רפואה שכתב.

## קישורים חיצוניים

* 
* 

## הערות שוליים

קטגוריה:רופאים אמריקאים
קטגוריה:בעלי תואר דוקטור מאוניברסיטת וירג'יניה
קטגוריה:מנחי טלוויזיה אמריקאים
קטגוריה:משתתפים בתוכניות מציאות אמריקאיות
קטגוריה:הרווק
קטגוריה:אמריקאים שנולדו ב-1972
סטנומילוס

**סטֶנוֹמילוּס** (שם מדעי: *Stenomylus*; מילולית: "טוחנת צרה") הוא סוג נכחד של גמל אשר חי באמריקה הצפונית בין האוליגוקן לתחילת המיוקן. הוא היה קטן יותר מהגמלים המודרניים והיה חסר דבשת.

גמל זה הגיע לגובה 61 ס"מ והיה דומה במראהו לצבי או לאנטילוקפרה והיה בעל צוואר ארוך כמו של צבי ג'ירפי. הוא היה בעל רגליים דקות שהכילו פרסות והותאם לריצה מהירה כדי לברוח מטורפים בערבות הקדומות של האוליגוקן. מבנה שיניו היה בעל חותכות קטנות וטוחנות צרות ומרובות והוא היה בעל שפתיים שריריות. מבנים אלה התאימו ללעיסת עשב או אכילת עלי שיחים.

## קישורים חיצוניים

קטגוריה:גמליים פרהיסטוריים
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מכפילי פרסה שחיו באוליגוקן
קטגוריה:מכפילי פרסה שחיו במיוקן
קטגוריה:טקסונים שהתפתחו באוליגוקן
מנז'י

**מנז'י** (בצרפתית: **Menji**) היא עיירה בקמרון שנמצאת באזור דרום-מערב.

## גאוגרפיה
היא נמצאת כ-420 קילומטרים מעיר הבירה יאונדה וכ-256 קילומטרים מבירת האזור בואאה.

## דת
רוב האוכלוסייה במנז'י הם נוצרים קתולים. חלק קטן מהאוכלוסייה במנז'י היא מוסלמית.

## קישורים חיצוניים
* 

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


קטגוריה:קמרון: ערים
תליקומיס

**תליקומיס** (שם מדעי: *Telicomys*) הוא סוג של מכרסם דמוי-קביה גדול נכחד ממשפחת דינומיסיים שנכחדה כולה למעט הפקרנה מאמריקה הדרומית, הקרובה לקבייתיים. מאובני מכרסם זה התגלו בתצורות סולימואס (Solimões Formation) שבברזיל בשנת 1928.

## תיאור
מכרסם פרהיסטורי זה חי בסוף תקופת המיוקן ואולי גם בתחילת הפליוקן בברזיל והגיע לגובה 2 מטרים ולמשקל חצי טון, אצל המין Telicomys gigantissimus. דבר זה הופך אותו לגדול שבכל המכרסמים, קטן רק מהפוברומיס (Phoberomys), הג'וספורטיגסי והבונה הענק מאמריקה הצפונית. הוא היה דומה במראהו לפרסתן עם רגליים ארוכות וחזקות שנועדו לריצה והיה בעל לסתות חזקות עם חותכות גדולות. הוא ניזון מצמחי מים ושיחים בערבות הקדומות ואולי היה מעט אמפיבי.

## קישורים חיצוניים

קטגוריה:דינומיסיים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:מכרסמים שחיו בנאוגן
קטגוריה:מאובני טקסונים שתוארו ב-1926
תוסיתה ג'איאסונדרה

**תוסיתה ג'איאסונדרה** (באנגלית: **Thusitha Jayasundera**; נולדה בשנת 1971) היא שחקנית ילידת סרי לנקה החיה בממלכה המאוחדת.

## ביוגרפיה
ג'איאסונדרה נולדה ב-1971 בסרי לנקה. ב-1993 סיימה את לימודיה באקדמיה המלכותית לאמנות הדרמה.

ג'איאסונדרה שיחקה בתפקיד טושורה "טאש" בנדרה בסדרת הדרמה הרפואית "הולבי סיטי" של ה-BBC במשך שלוש שנים. מ-2003 עד 2006 גילמה את סמלת בילוש רמאני דה קוסטה בדרמה המשטרתית "The Bill" של רשת ITV. היא הופיעה בתפקיד אורח בדמות סמלת בילוש איישה מסעוד בסדרה "עדות אילמת" של ה-BBC.

בתיאטרון שיחקה ג'איאסונדרה במחזה "סוס מלחמה", עיבוד של התיאטרון המלכותי הלאומי לרומן באותו שם מאת מייקל מורפורגו. ב-2009 הופיעה במחזה "Dreams of Violence" מאת סטלה פהילי עבור להקת התיאטרון "Out of Joint" שהועלה בתיאטרון סוהו.

ב-2015 וב-2017 הופיעה ג'איאסונדרה בסדרת הדרמה של ה-BBC "דוקטור פוסטר" בכיכובה של סוראן ג'ונס.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1971
קטגוריה:בריטים שנולדו ב-1971
מגזוסטרודון

**מגזוסטרודון** (שם מדעי: *Megazostrodon*; משמעות השם מיוונית: "חגורת שיניים גדולה", על שם החלקים שסביב הטוחנות שלו) הוא סוג של יצור דמוי יונק נכחד אשר חי בעידן המזוזואיקון והיה מאבותיהם של היונקים המודרניים. הוא נמצא ב-1968 בלסוטו, דרום אפריקה. הוא חי בין סוף הטריאס לתחילת היורה.

## מאפיינים
המגזוסטרודון דמה לחדף, באורך 10–12 ס"מ בלבד, והיה בעל מבנה המזכיר מצד אחד יונקים אמיתיים אך היה בעל מספר הבדלים, למשל מבנה שונה של חוליות השדרה וקיומה של בליטה מעל עצם הבריח, שהזכירו את אבותיו הקיינודונטיים. ככל הנראה הוא היה המפותח שבדמויי היונקים.

המגזוסטרודון היה בעל מוח גדול יחסית, חוטם מחודד ושיניים חדות שהותאמו לטריפת חיות קטנות יותר כמו לטאות וחרקים. אזור המוח מראה שחוש הריח שלו היה מפותח מאוד, בדומה לחדפים רגילים. ייתכן שהיה פעיל בלילה כדי להימנע מתחרות וטריפה עם הדינוזאורים וזוחלים נוספים. ככל הנראה היה בעל דם חם, על מנת לפעול בשעות לילה, וייתכן שאף היה מכוסה פרווה.

## קישורים חיצוניים

קטגוריה:דמויי יונקים
קטגוריה:בעלי חיים שחיו בטריאס עליון באפריקה
קטגוריה:בעלי חיים שחיו ביורה תחתון באפריקה
קטגוריה:יונקים שחיו ביורה באפריקה
קטגוריה:סינאפסידים שחיו במזוזואיקון
קטגוריה:מאובני טקסונים שתוארו ב-1968
התזמורת הסימפונית של סו סיטי

**התזמורת הסימפונית של סוּ סיטי** (באנגלית: **The Sioux City Symphony Orchestra**) היא תזמורת סימפונית השוכנת בסו סיטי, איווה. מעונה הקבוע הוא תיאטרון אורפיאום.

## היסטוריה
התזמורת הסימפונית של סו סיטי והלהקה העירונית של סו סיטי הוקמו שתיהן בראשית שנות ה-30' של המאה ה-20 בהדרכתו ובניצוחו של ליאו קוצ'ינסקי. בהנהגת קוצ'ינסקי, התפתחה התזמורת בהדרגה להרכב מקצועי מכובד, תזמורת עירונית המגישה עונת קונצרטים קבועה. במקור הופיעה התזמורת באולם העירוני של סו סיטי, אבל בשנת 2001 העתיקה את משכנה לתיאטרון אורפיאום ההיסטורי ששופץ ושוקם.

הלהקה העירונית, הפועלת בקשר הדוק עם התזמורת, גם היא קבוצה מקצועית של נגנים בתשלום, שמקורה בלהקת מוֹנאהאן פּוֹסְט 64 של הלגיון האמריקאי בשנות ה-20' של המאה ה-20. להקת מונאהאן פוסט זכתה לפרסום עולמי כשנבחרה ללהקה "הרשמית" של הלגיון האמריקאי באמצע שנות ה-20'. מייסודה עד לראשית שנות ה-30', יצאה להקת מונאהאן פוסט לסיורים אחדים, שכללו קונצרטים בניו יורק, ניו אורלינס ופריז. משכן הקבע של הלהקה העירונית הוא הקונכייה האקוסטית בפארק העירוני גרנדוויו.

את הצלחתה של סו סיטי להפיק נגנים מוכשרים לנגינת מוזיקה משובחת בככל הסגנונות אפשר לייחס למחויבותם האיתנה וארוכת-השנים והשקעתם הכספית של תושביה בחינוך מוזיקלי במערכת החינוך הפרטית והציבורית. בשנות ה-30' עבד קוצ'ינסקי עם המפקח על בתי הספר מ. ג. קלארק ליצירת הבסיס לתוכנית המוזיקה בבתי הספר הציבורים של העיר. נוסף לכך, במורנינגסייד קולג' פועלת זה מכבר מחלקת מוזיקה נמרצת ותוססת, התורמת למאגר הנגנים ומורי המוזיקה המעולים בסו סיטי. בעיר פועלות גם תזמורת ילדים של תלמידי בתי ספר יסודיים, המתקבלים אליה לאחר מבחנים, וותזמורת הנוער סוּלֶנְד, שנגניה מתחרים על הקבלה אליה מקרב חטיבות הביניים והתיכונים באזור.

אחרי קוצ'ינסקי, היו המנהלים המוזיקליים הבאים של התזמורת תומאס לואיס, סטיבן רוג'רס רדקליף ושיאן ג'אנג. שיאן ג'אנג חתמה תחילה על חוזה עם התזמורת ל-3 שנים, אך התפטרה כעבור שנתיים בשל לוח הזמנים התובעני של התזמורת. במרץ 2009 הודיעה התזמורת על מינוי ריאן האסקינס למנהל המוזיקלי הבא שלה, החל ב-1 ביולי 2009.

## מנהלים מוזיקליים
* לאו קוצ'ינסקי (1977-1925)
* תומאס לואיס (1977 - )
* סטיבן רוג'רס רדקליף (2004 - 1995)
* שיאן ג'אנג (2007 - 2005)
* ד'ונגהו קים (2008)
* ריאן האסקינס (2009 - ממשיך)

## קישורים חיצוניים

* History of the orchestra from the Sioux City Symphony page


## הערות שוליים

סו סיטי
סו סיטי
דיניכטיס

**דיניכטיס** (שם מדעי: *Dinichthys*) הוא סוג דג פרהיסטורי גדול אשר חי בסוף תקופת הדבון, לפני כ-360–380 מיליון שנה. הדיניכטיס היה שונה מכל דג מודרני והשתייך למחלקת בעלי שריון, בה נכלל גם הדנקליאוסטיוס, המוכר יותר.

מאובניו של הדיניכטיס נתגלו באוהיו ובטנסי ב-1868 והם נקראו בשם בידי החוקר ג'ון ניוברי. מאובנים אלה כללו חלקי גולגולת, ומעריכים שהדיניכטיס דמה בגודלו ומראהו לדנקליאוסטיוס וגם לדג העצום אך אוכל הפלנקטון טיטאניקטיס. ככל הנראה היה הדיניכטיס טורף-על בימי הדבון. הוא נחשב בימינו לסוג יחיד במשפחתו ובו מין אחד - *Dinichthys herzeri*.

ב-1873 סווג הדנקליאוסטיוס כסוג של דיניכטיס, כך שמרבית איורי הדיניכטיס מתארים את הדנקליאוסטיוס. רק ב-1956 סווג הדנקליאוסטיוס מחדש לסוג נפרד.

## קישורים חיצוניים

קטגוריה:בעלי שריון
קטגוריה:בעלי חיים שחיו בדבון באמריקה הצפונית
קטגוריה:מאובני טקסונים שתוארו ב-1868
פסטיבל בום בוקס

**פסטיבל הבום בוקס** (Boom Box) היה פסטיבל מוזיקה ישראלי שהתקיים אחת לשנה משנת 2014 ועד שנת 2019 והופק על ידי קבוצת זאפה. הפסטיבל התקיים בדרך כלל בחודש ספטמבר, בפארק נחל חדרה.

בפסטיבל השתתפו לאורך השנים אמנים ישראליים כגון אביאור מלסה, אברהם טל, איזי, אליעד, ברי סחרוף, ג'ימבו ג'יי, דודו טסה, דודו פארוק, הדג נחש, התקווה 6, חנן בן ארי, טונה, מרסדס בנד, נטע ברזילי, סאבלימינל, עידו B וצוקי, פלד, רביד פלוטניק, Full Trunk, Balkan Beat Box ועוד.

טווח מחירי הכרטיסים נע בין 179 שקלים ל-210 שקלים, ומערך הסעות הוצע למבקרים.

### אירועים

מאז פרוץ מגפת הקורונה לא התקיים הפסטיבל.

## קישורים חיצוניים
* 

קטגוריה:ישראל: פסטיבלי מוזיקה
קטגוריה:חדרה: תרבות
רעידת האדמה בדמשק (847)

**רעידת האדמה של שנת 847** היא רעידת אדמה שהתרחשה באזור העיר דמשק שבסוריה ב-24 בנובמבר 847 בעוצמה של 7.3 בסולם מגניטודה לפי מומנט.

מחקרים שנערכו במהלך העשור השני של המאה ה-21 מלמדים שרעידת האדמה בחמה הייתה חלק מסדרת רעידות אדמה, שהתרחשו באזור שכלל את דמשק שבדרום, אנטיוכיה בצפון, ומוסול במזרח. לפי ההיסטוריון והסופר אל-דהאבי מהמאה ה-13 רעידת האדמה גרמה למותם של כ-20 אלף אנשים באנטיוכיה, וכ-50 אלף אנשים במוסול. רעידת האדמה נחשבת לאחד מרעידות האדמה החזקות ביותר שאירעו באזור בקע ים המלח.

## רעידות אדמה הנוספות בשנת 847
אירעו רעידות אדמה נוספות במספר ערים ועיירות אחרות במזרח התיכון, גם כן בשנת 847 לספירה, כנראה אפילו באותו יום (24 בנובמבר).

רעידת האדמה באנטיוכיה ב-847 הייתה כנראה אותה רעידת האדמה שהחריבה את דמשק ב-24 בנובמבר 847. רעידת האדמה בדמשק החלה עם שחר ונמשכה עד הצהריים לפחות. חלק מהמסגד האומי נהרס ברעידת האדמה והמינרט שלו נפל. גשרים ובתים קרסו, ואבנים ענקיות נעקרו ממקומן.

רעידת האדמה גרמה גם נזקים בערים חומס שבלבנון, וגם באזור אל-ג'זירה שבמסופוטמיה. בנוסף לכך הייתה גם רעידת אדמה גדולה במוסול (שנמצאת כיום בעיראק), בה נהרגו עד 50,000 אנשים.

## הערות שוליים

847
קטגוריה:847
קטגוריה:דמשק: היסטוריה
קטגוריה:מוסול
פוקיונגוזאורוס

**פוקיונגוזאורוס** (שם מדעי: *Pukyongosaurus*) הוא סוג של דינוזאור זאורופוד דמוי-טיטנוזאור אשר חי בתחילת הקרטיקון של אסיה. המאובנים שלו התגלו בקוריאה הדרומית בשנת 2001 בידי דונג שימינג (Dong Zhiming). עם זאת חוקרים אחרים שבדקו את ממצאי המאובנים מעריכים שהללו השתייכו לאאולופוס ועקב מחסור בממצאים מעריכים שהסוג חסר משמעות כיום. מאובנים אלה כללו בעיקר חוליות ועצמות בריח קטנים המקשים על זיהוים המדויק אך מוכיחים שהיה קרוב רחוק של הטיטנוזאורים העצומים או של הממנצ'יזאוריים ארוכי הצוואר והיה קרוב בעיקר לדינוזאור האפריקני ג'ננסיה.

## קישורים חיצוניים

קטגוריה:בעלי חיים שתוארו ב-2001
קטגוריה:טקסונים שתוארו בידי דונג ג'ה-מינג
קטגוריה:מקרונריה
קטגוריה:דינוזאורים שחיו בקרטיקון תחתון באסיה
קטגוריה:טקסונים שנויים במחלוקת
קטגוריה:מאובני טקסונים שתוארו ב-2001
יוהנס אגשטיין

**יוהנס אגשטיין** (בגרמנית: **Johannes Eggestein**, נולד ב-8 במאי 1998 בהאנובר שבגרמניה) הוא כדורגלן גרמני המשחק באוסטריה וינה בעמדת החלוץ.

יוהנס אגשטיין הוא אחיו הצעיר של מקסימיליאן אגשטיין, אף הוא כדורגלן.

## קריירת מועדונים
אגשטיין שיחק בנוער של ורדר ברמן החל משנת 2013, כאשר היה בן 15. בשלוש העונות הראשונות שלו בנוער של ורדר ברמן, סיים אגשטיין כמלך השערים של הליגה. ביוני 2016 חתם אגשטיין על חוזה מקצועני בקבוצה הבכירה של ורדר ברמן, כאשר בשנים הראשונות הוא שיחק בעיקר בקבוצת המילואים. באוגוסט 2016 ערך אגשטיין את הופעת הבכורה שלו בקבוצה הבכירה של ורדר ברמן, כשנכנס כמחליף במשחק הגביע הגרמני, בו ניצחה ברמן את שפורטפרוינדה לוטה. בעונת 2016/17 אגשטיין לא שיחק כלל בקבוצה הבכירה, ובעונת 2017/18 ערך שבע הופעות ליגה. את שער הבכורה שלו בקבוצה הבוגרת של ורדר ברמן הבקיע אגשטיין באוגוסט 2018, מול פורמטיה וורמס במסגרת הגביע הגרמני. בעונת 2018/19 אגשטיין תפס מקום בכיר יותר בקבוצה, והבקיע ארבעה שערים ב-23 הופעות, וסיים עם קבוצתו במקום השמיני בבונדסליגה. בעונת 2019/20 איבד אגשטיין את מקומו בהרכב, וערך 14 הופעות ליגה בלבד. קבוצתו הצליחה להישאר בליגה רק לאחר מבחני הישרדות נגד היידנהיים. 

באוקטובר 2020 הושאל אגשטיין לעונה אחת לל.א.ס.ק. לינץ מהבונדסליגה האוסטרית, ובה כבש 12 שערי ליגה ב-28 הופעות. באגוגסט 2021 סיים אגשטיין את חוזהו בורדר ברמן ועבר לרויאל אנטוורפן מליגת העל הבלגית. אגשטיין לא הבקיע שערי ליגה בעונת 2020/21, אך ערך 18 הופעות וקבוצתו סיימה במקום הרביעי בליגה. ביוני 2022, לאחר עונה אחת באנטוורפן, חזר אגשטיין לגרמניה, כשחתם בפ.צ. זנקט פאולי מהבונדסליגה השנייה. עד מהרה אגשטיין הפך לשחקן חשוב בזנקט פאולי, ובעונתו השנייה בקבוצה, 2023/24, הבקיע תשעה שערי ליגה וסייע לקבוצתו להעפיל לבונדסליגה. בעונת 2024/25, הבקיע אגשטיין 3 שערי ליגה ב-27 הופעות, וסייע לקבוצתו לרשום עונת בכורה טובה בבונדסליגה.

בקיץ 2025 עזב אגשטיין את פ.צ. זנקט פאולי, וחזר לאוסטריה כשחתם באוסטריה וינה.

## קריירה בינלאומית
אגשטיין שיחק בכמה מנבחרות הצעירים של גרמניה, וערך 11 הופעות בנבחרת גרמניה בכדורגל עד גיל 21, בהן הבקיע שני שערים.

## קישורים חיצוניים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני ורדר ברמן
קטגוריה:כדורגלני ל.א.ס.ק. לינץ
קטגוריה:כדורגלני רויאל אנטוורפן
קטגוריה:כדורגלני אוסטריה וינה
קטגוריה:הנובר: כדורגלנים
קטגוריה:כדורגלני זנקט פאולי
קטגוריה:גרמנים שנולדו ב-1998
היינריך, נסיך פרוסיה (1747–1767)

**היינריך, נסיך פרוסיה** (בגרמנית: **Prinz Heinrich von Preußen**; 30 בדצמבר 1747 - 26 במאי 1767) היה בנו השני של אוגוסט וילהלם, נסיך פרוסיה, אחיו של פרידריך הגדול. אחיו הגדול היה פרידריך וילהלם השני, מלך פרוסיה.

## ביוגרפיה
היינריך נולד ב-30 בדצמבר 1747 בברלינר שטאטשלוס, שבברלין, בירת ממלכת פרוסיה. אביו היה אוגוסט וילהלם, נסיך פרוסיה בנו של פרידריך וילהלם הראשון, מלך בפרוסיה אשר כונה "המלך החייל", ואמו הייתה לואיזה, דוכסית בראונשווייג-וולפנביטל, בתם של פרדיננד אלברכט השני, דוכס בראונשווייג-וולפנביטל ואנטוניטה, נסיכת בראונשווייג-לינבורג.

ב-16 בינואר 1748 הוא קיבל את תואר אביר מסדר העיט השחור, וב-20 בספטמבר 1764 הוא הפך לקפטן ומפקד פלוגה בגדוד ה-1 של המשמר. בספטמבר אותה שנה הוא מונה למפקד, וב-26 באפריל 1767 הוא מונה לגנרל מיור בצבאו של פרידריך השני.

בגיל 17 הפך קולונל הנס פון בלומנטל, מפקד חיל המשמר, לאחד הנאמנים של הנסיך. כתוצאה מכך, הוא ואחיו פרידריך וילהלם בילו זמן רב באחוזת הקולונל בפארץ.

הנסיך הנרי היה קפטן צעיר ומבטיח בחיל המשמר, ודודו המלך תלה בו תקוות גדולות. עם זאת, במאי 1767 הוא הוביל את גדודו לברלין במצעד, וכאשר עצר באחוזת פון קלייסט בפרוצן, הוא נדבק באבעבועות שחורות ומת ב-26 במאי, למרבה צערו של דודו.

## אילן יוחסין

## קישורים חיצוניים
* 

קטגוריה:נסיכי פרוסיה
קטגוריה:גרמנים שנולדו ב-1747
קטגוריה:נפטרים ב-1767
רעידת האדמה בחמה (1157)

**רעידת האדמה של שנת 1157** היא רעידת אדמה שהתרחשה באזור העיר חמה שבסוריה ב-12 באוגוסט 1157 בעוצמה של יותר מ-7 בסולם מגניטודה לפי מומנט. ישנם עדויות על כך שרעידות אדמה קטנות יותר אירעו באותו האזור במשך שנה שלמה לפני רעידת האדמה המרכזית.

ברעידת האדמה נהרגו ונפצעו כ-8,000 איש, רובם היו מהעיר חמה.

## הערות שוליים

1157
קטגוריה:1157
לפני ששלטנו על הארץ

**לפני ששלטנו על הארץ** (באנגלית: **Before We Ruled the Earth**) היא מיני-סדרת טלוויזיה פלאונטולוגית של ערוץ דיסקברי שעלתה ב-9 בפברואר 2003 וכללה 2 פרקים. סדרה זו עוסקת בהיסטוריה האנושית על כדור הארץ במשך הפליסטוקן לפני 1,700,000 שנה, עד תחילת ההולוקן לפני 10,000 שנה ומסיימת בפלאו-אינדיאנים שהגיעו וכבשו את אמריקה.

קרייני הסדרה הם השחקנים לינדה האנט (פרק ראשון) וג'ון סלאטרי (פרק שני).
## פרקים
#**לצוד או להיות ציד**: הפרק הראשון מתחיל לפני 1.5 מיליון שנה באתיופיה, אז פרטי הומו ארגסטר שחיו בין העצים להגנה מגלים פגר טרי של החתול הקדום מגנתריאון ומחליטים לגנוב פיסות בשר. החתול מוצא אותם והם בורחים במהירות אל הענפים אך אחד מהם נתפס ונהרג מניבי החתול. בהמשך נראה ההומו ארקטוס אשר היה הראשון שיצא מאפריקה והחל לשלוט באש. אדם זה גם השתמש בכלים וניצל את אלה ואת האש לציד חיות גדולות כמו האייל מגלוצרוס הענקי. עם זאת הוא לא ידע לספק חומרים חדשים לאש וכשהאש דעכה החיות נמלטו ממנו. בהמשך הוא גילה דרך לאחסן את האש גם ללא מקור ראשי. בעידן הקרח האחרון חיו באירופה הניאנדרתלים אשר ניזונו מציד ביזונים גדולים בקור. כשקבוצה אחת מנסה לצוד והביזון בורח לה מתברר שהוא נהרג בחצים מוטלים בידי אנשים חדשים מותאמים יותר לאזור המשתנה - אנשי קרו מניון, ההומו סאפיינס הראשונים.
#**השתלטות על החיות**: הפרק השני מתחיל בסיומו של עידן הקרח בו אנשים קדומים, הקרו מניון צדו ממותות בציד מסוכן שלעיתים נהרגו בו ציידים, אך היו חייבים את הבשר והעורות כדי לשרוד. לאחר עידן הקרח הממותות כנראה נכחדו והם שרדו במערות, בהם נתקלו בדוב המערות העצום והקטלני. על מערות אלה ציירו ופיסלו את יצירות האמנות הראשונה, בו מתוארים ציד של שור הבר. בהמשך ראשוני האינדיאנים, הפלאו-אינדיאנים צדו ביערות אמריקה הקדומים לצד זאבים רעבים והעצלן הענק מגלוניקס. הם עברו לערבות העשב הגדולות בהם שגשגו מאות ביזונים. בשביל לצוד אותם הם נאלצו להסתתר ולתקוף ממחבוא בטוח. כשאחד הציידים נתקל בנחש, צועק והציד נמלט הוא נאלץ להישאר למחרת במחנה. שאר הציידים מצליחים להבריח עדר ענקי של ביזונים למדרון בעמק, אליו הם נופלים למוות. עם זאת פרט אחד בורח היישר אל המחנה ורק הצייד שנשאר במחנה הורג אותו.
## ראו גם
*מפלצות שפגשנו - סדרת טבע דומה של ה-BBC
*ללכת עם אנשי מערות - סדרה טבע דומה ונוספת של ה-BBC

## קישורים חיצוניים

קטגוריה:ערוץ דיסקברי

קטגוריה:סדרות טלוויזיה אמריקאיות שעלו לשידור בשנת 2003
מזראטי קופה

**מזראטי קופה** (באיטלקית: **Maserati Coupé**, קרויה גם: **Maserati 4200 GT**) היא מכונית ספורט מהודרת המוגדרת כגראן טוריסמו מתוצרת יצרנית הרכב האיטלקית **[[מזראטי]]** שיוצרה בין השנים 2001–2007.

יוצרו 13,423 יחידות.

## תצורות

* 2 דלתות, 4 מושבים - קופה.
* 2 דלתות, 2 מושבים - רודסטר.

## דגמים
* "Spyder" - יוצר בין השנים 2001-2007, יוצרו 3,889 יחידות.
* "Coupé" - יוצר בין השנים 2002-2007, יוצרו 6,449 יחידות.
* "GranSport" - יוצר בין השנים 2004-2007, יוצרו 2,613 יחידות.
* "GranSport Spyder" -  יוצר בין השנים 2005-2007, יוצרו 472 יחידות.
### תאוצות
* בין 0-100 קמ"ש היא 5.0 שניות (דגם "Spyder").
* בין 0-100 קמ"ש היא 4.9 שניות (דגם "Coupé").
* בין 0-100 קמ"ש היא 4.85 שניות (דגם "GranSport").
* בין 0-100 קמ"ש היא 4.95 שניות (דגם "GranSport Spyder").

## תמונות

קובץ:2005 Maserati 4200 GT - Flickr - The Car Spy (10).jpg | "מזראטי קופה" דגם "4200 GT" - מבט לתא הנהג
קובץ:2005 Maserati 4200 GT - Flickr - The Car Spy (16).jpg | "מזראטי קופה" דגם "4200 GT" - מבט לתא הנהג
קובץ:2005 Maserati 4200 GT - Flickr - The Car Spy (17).jpg | "מזראטי קופה" דגם "4200 GT" 
קובץ:2005 Maserati 4200 GT - Flickr - The Car Spy (18).jpg | "מזראטי קופה" דגם "4200 GT" 
קובץ:2005 Maserati 4200 GT - Flickr - The Car Spy (22).jpg | "מזראטי קופה" דגם "4200 GT" 
קובץ:2005 Maserati 4200 GT - Flickr - The Car Spy (23).jpg | "מזראטי קופה" דגם "4200 GT" 
קובץ:MaseratiCoupe.jpg | "מזראטי קופה" 
קובץ:Maserati Coupé Milano.JPG | "מזראטי קופה" 
קובץ:Maserati Cambriocorsa 2002 Coupe Engine CECF 9April2011 (14414262748) (2).jpg | "מזראטי קופה", שנת 2002 - מבט למנוע V8 צילינדרים
קובץ:Maserati Gran Sport (4552044168).jpg | "מזראטי קופה"  דגם "GranSport"
קובץ:Maserati GranSport 23.jpg | "מזראטי קופה"  דגם "GranSport" - מבט ללוח מחוונים
קובץ:SC06 2006 Maserati GranSport Spyder.jpg | "מזראטי קופה"  דגם "Gransport Spyder", שנת 2006
קובץ:Maserati Gransport Spyder at the 100 Years Maserati show at Autoworld Brussels.jpg | "מזראטי קופה"  דגם "Gransport Spyder"


## ראו גם
* מזראטי
## קישורים חיצוניים

* 
* 
* אתר הבית של מזראטי

## הערות שוליים

קטגוריה:מכוניות גראן טוריסמו
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-2001
קופה
קטגוריה:כלי רכב איטלקיים
וילחיבקה

**וילחיבקה** (באוקראינית: **Вільхівка**; בהונגרית: **Ölyvös**, אֶייְוֶוש; ברוסית: **Ольховка**, אולחובקה; בצ'כית: **Vlachovo**, ולחובו; בסלובקית: **Oljachova**, אוליאחובה; ביידיש: **לאכיף**) הוא כפר במחוז זקרפטיה שבמערב אוקראינה.

## היסטוריה
עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז רפובליקה בברית המועצות.

## יהודי וילחיבקה
ראשוני היהודים הגיעו למקום בתחילת המאה ה-19 והתפרנסו ברובם מחקלאות.

בשנת 1941 גויסו גברי העיר לעבודות כפייה ובסוף אותה שנה גורשו מהעיר מספר משפחות ללא אזרחות הונגרית. באמצע מאי 1944 שולחו יהודי העיר להשמדה במחנה אושוויץ.

## לקריאה נוספת
*או'יוו'ש (לאכיף), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 13. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים
* 

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:אוקראינה: כפרים
פיאט 60 HP

ממוזער|310px|"פיאט 60 HP", שנת 1907
**פיאט 60 HP** (באיטלקית: **Fiat 60 HP**) היא מכונית סלון, בתצורת קבריולה, מסוג "טורפדו" , מתוצרת קונצרן הרכב האיטלקי **[[פיאט]]** אשר יוצרה בין השנים 1904–1906.

סך הכל יוצרו 86 יחידות.

## מפרט טכני
* מספר נוסעים: 5 (סדרה ראשונה), 6 (סדרה שנייה), 7 ב-3 שורות (סדרה שלישית).
* מנוע קדמי.
* מנוע הנעה אחורית.
## סדרות
* סדרה ראשונה - יוצרה בין השנים 1904-1905.
* סדרה שנייה - יוצרה בשנת 1906.
* סדרה שלישית - יוצרה בין השנים 1907-1909.

## ראו גם
* פיאט 4 HP
* פיאט 10 HP
* פיאט 12 HP
* פיאט Brevetti
* פיאט זירו

## קישורים חיצוניים

## הערות שוליים

קטגוריה:דגמי מכוניות שהושקו ב-1904
קטגוריה:מכוניות סלון
קטגוריה:מכוניות קבריולה
קטגוריה:כלי רכב איטלקיים
60 HP
אגשטיין

**אגשטיין** (בגרמנית: **Eggestein**) הוא שם משפחה גרמני.

קטגוריה:שמות משפחה
טאראף

[ממוזער|הטאראף של "עיניים-לבנות" (Ochi-Albi) בציור של [קרול פופ דה סטמארי משנת 1860]]
**טאראף** (ברומנית: **Taraf**) היא הרכב מוזיקלי קטן של לאוטארים מקובל אצל הצוענים, שמבצע מוזיקה קלה או מוזיקה עממית.

הרכב הכלים של הטאראף משתנה ומותאם לפי חבל הארץ: במונטניה ובאולטניה הקובזה והצימבלום, במולדובה החצוצרה וחליל פאן, בטרנסילבניה קלרינט, בבאנאט הטאראגוט ובמרמורש גיטרה עם 2 עד 3 מיתרים. היו גם זמרים וזמרות וגם נגנים בעלי כישורים מיוחדים, שהפיקו צלילים מוזיקליים מכלים בלתי שגרתיים, עלים של עצים, גבעולי עשב, קליפת עץ לבנה, קשקש ועוד. בכל טאראף כמעט משתתפים אקורדיוניסט ולפחות כנר אחד.

בראש הטאראף עומד בדרך כלל מנהיג המכונה וטאף (vătaf). בעבר הצוענים ברומניה היו משועבדים ונגזר מכך שזה היה גם מצבם של הלאוטארים בטאראף.

## קישורים חיצוניים

## הערות שוליים

קטגוריה:הרכבים מוזיקליים
קטגוריה:מוזיקה צוענית
פיאט 24-32 HP

**פיאט 24-32 HP** (באיטלקית: **Fiat 24-32 HP**) היא מכונית סלון, מסוג "טורפדו" , מתוצרת קונצרן הרכב האיטלקי **[[פיאט]]** אשר יוצרה בין השנים  1903–1905.

## נתונים
* יוצרו כ-400 יחידות.
* מנוע קדמי.
* מנוע קירור מים.
* מערכת היגוי: מימין.
* 4 גלגלים סימטריים.
* צמיגים קדמיים: 820x120.
* צמיגים אחוריים: 820x120.
* דגם "פיאט 24-32 HP" שימש כמכונית שרד של ויטוריו אמנואלה השלישי, מלך איטליה.
## תצורות
* קבריולה.
* לנדולט.

## סדרות
* סדרה ראשונה - יוצרה בשנת 1903.
* סדרה שנייה - יוצרה בשנת 1904.
* סדרה שלישית - יוצרה בשנת 1905.

## ראו גם
* פיאט 4 HP
* פיאט 10 HP
* פיאט 12 HP
* פיאט Brevetti
* פיאט 16-20 HP

## קישורים חיצוניים

## הערות שוליים

קטגוריה:דגמי מכוניות שהושקו ב-1903
קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:מכוניות שרד
קטגוריה:כלי רכב איטלקיים
24-32 HP
אוהליה

**אוּהְליָה** (באוקראינית **Угля**; בהונגרית: **Uglya**, אוגליה; ביידיש: **איגלא**) הוא כפר במחוז זקרפטיה שבמערב אוקראינה מצפון לעיר טיאצ'יב.

## היסטוריה
עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז רפובליקה בברית המועצות.

## יהודי אוהליה
יהודים תועדו לראשונה בשנת 1746 אז ישבו שם שלושה יהודים בלבד. במפקד שנערך בשנת 1768 התפקדו בכפר שלוש משפחות יהודיות (12 נפשות) וב-1830 עלה מספר היהודים ל-72, כולם באו מגליציה ושמרו על אורח חיים מסורתי.

הקהילה היהודית החלה להתארגן במהלך המאה ה-19, נבנה בה מקווה ונוסדה חברה קדישא. באמצע המאה ה-19 נבנה בית כנסת עשוי עץ ובמרוצת השנים הוקמו שלושה בתי מדרש. אחד שימש את חסידי ספינקה, באחר התפללו חסידי דולינה, והשלישי היה של חסידי ויז'ניץ, סיגט ואחרים. בשנת 1910 ישבו בכפר 707 יהודים. במפקד משנת 1930 ישבו בכפר 600 יהודים מתוך 4,862 תושבי הכפר.

בשנת 1941 התפקדו באיגלה 669 יהודים ובקיץ של אותה השנה גירשו ההונגרים יהודים חסרי אזרחות הונגרית. גם יהודים שהיו אזרחים הונגרים פותו להצטרף למסע מזרחה בתקווה למצוא מקומות עבודה פנויים. תוך שבועות אחדים גורשו וברחו מהאזור כ-450 יהודים. רוב המגורשים נרצחו באתר ההריגה של יהודי הונגריה ליד העיר קמניץ-פודולסקי. משפחה אחת שוחררה וכמה יהודים שהכדורים לא פגעו בהם נמלטו.

ב-19 במרץ 1944 נכנס הצבא הגרמני להונגריה והיהודים המעטים שנותרו בכפר נאספו באיסרו חג פסח לבית הכנסת ומשם הובלו לתחנת הרכבת של בושטינה, כ-20 ק"מ מהכפר, ולאחר מכן הוסעו לגטו בעיר מאטסלקה, שם הוחזקו כ-17,000 יהודים רובם תחת כיפת השמיים. במאי 1944 שולחו יושבי הגטו למחנה השמדה אושוויץ.

רוב הניצולים מבין יהודי הכפר עלו אחרי המלחמה לארץ ישראל.

## לקריאה נוספת
*אוגל'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 11–12. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* קהילת אוהליה באתר בית התפוצות
* 
* 

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
גארט רייזמן

**גארט ארין רייזמן** (נולד ב־10 בפברואר 1968) הוא מהנדס יהודי־אמריקאי לשעבר בנאס"א. הוא היה חבר צוות במשלחת ה־15 והצטרף למשלחת ה־16 זמן קצר לפני שהיה חבר במשלחת ה־17 לתחנת החלל הבין-לאומית והיה היהודי הראשון ששהה בתחנה. רייזמן שב לכדור הארץ ב־14 ביוני 2008 על הסיפון של המעבורת החלל דיסקברי במשימת STS-124. הוא היה גם חבר משימת STS-132 שטסה לתחנת החלל הבין-לאומית במעבורת החלל אטלנטיס. כיום הוא הדירקטור של מבצעי החלל בחברת SpaceX ופרופסור בנושא הכנת אסטרונאוטים והכשרתם באוניברסיטת דרום קליפורניה בבית הספר להנדסה ויטרבי.

## קורות חיים
### החיים המוקדמים
גארט רייזמן נולד במוריסטאון שבניו ג'רזי וסיים ב־1986 את לימודיו בתיכון פרסיפני וב־1991 סיים את לימודיו בתוכנית של ג'רום פישר בנושא ניהול וטכנולוגיה באוניברסיטת פנסילבניה וקיבל את המאסטר ואת הדוקטורט שלו בהנדסת מכונות מן המכון הטכנולוגי של קליפורניה בשנים 1992 ו־1997 בהתאמה.

### קריירה בנאס"א
ביוני 2003, שימש רייזמן כאקוונאוט במשימת NEEMO 5 במעבדה התת־ימית "אקווריאוס" כשחי ועבד מתחת לפני המים 14 ימים.

רייזמן הוקצה כחבר צוות ארוך זמן בתחנת החלל הבין-לאומית. הוא היה מומחה המשימה 5 על סיפון המשימה STS-123 (במעבורת החלל אנדוור) ב־11 במרץ 2008. לאחר העגינה הוא השתתף בהליכת החלל הראשונה של במשימה. רייזמן נשאר על הסיפון כמהנדס טיסה שני בחלק מהמשלחת מס' 16 לתחנת החלל הבין-לאומית והיה חלק מהמשלחת ה־17. לאחר השלמת המשימה הוא חזר לכדור הארץ בתור מומחה המשימה החמישי במשימת STS-124 ב־14 ביוני 2008. בזמן שהיה בתחנת החלל הבין-לאומית הוא ראה שתי מעבורות חלל ואת התקנת החלק קיבו והזרוע הרובוטית Dextre.

רייזמן היה החבר היהודי הראשון בתחנת החלל הבין-לאומית. הוא שלח ברכה מהחלל לעם ישראל בחגיגות יום העצמאות ה־60 למדינת ישראל, הוא גם צילם וידאו משעשע באיכות גבוהה של "יום בחייו של חבר צוות תחנת החלל". רייזמן היה חבר צוות במשימה STS-132 בה נסע אל תחנת החלל הבין-לאומית על סיפון מעבורת החלל אטלנטיס מה־14 עד ה־26 במאי 2010. הוא השתתף בשתי הליכות חלל במהלך המשימה.

### הקריירה שלו אחרי נאס"א
ב־4 במרץ 2011 הודיעה SpaceX שרייזמן יצטרף אל החברה כמהנדס בכיר שאחראי על בטיחות האסטרונאוט וביטחון המשימה. לאחר מכן הוא קודם להיות הדירקטור של פעולות הצוות של החברה.

ב-31 במאי 2018 רייזמן הודיע כי יעזוב את תפקידו בחברה אבל יישאר על תקן "יועץ" של החברה, וציין כי לא יוכל לוותר על משרת מרצה לטיסות חלל מאוישות באוניברסיטת דרום קליפורניה הסמוכה.

### פעילותו באינטרנט
גארט רייזמן הקליט תוכנית יום בחיי, סרטונים על פעולות שנעשות בחלל ורואיין מן החלל.

## קשרו עם קרן רמון ואילן רמון
במהלך הכשרתו פגש גארט רייזמן את האסטרונאוט הישראלי הראשון, אילן רמון והשניים שמרו על קשר. לאחר מותו של אילן והקמתה של קרן רמון על ידי רונה רמון, רייזמן הגיע להרצות ולדבר על שירותו בחלל ועל חייו לתלמידים מכל רחבי הארץ שלומדים בתוכנית רמון ספייסלאב של קרן רמון.

## קישורים חיצוניים

* 

* 
* Astronaut Garrett Reisman Joins SpaceX, March 4, 2011. *SpaceX.com*

קטגוריה:אמריקאים ילידי ניו ג'רזי
קטגוריה:הלכי חלל אמריקאים
קטגוריה:הלכי חלל יהודים
קטגוריה:אסטרונאוטים אמריקאים
קטגוריה:אסטרונאוטים יהודים
קטגוריה:מהנדסים יהודים אמריקאים
קטגוריה:עובדי נאס"א
קטגוריה:בוגרי אוניברסיטת פנסילבניה
קטגוריה:בעלי תואר דוקטור מהמכון הטכנולוגי של קליפורניה
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1968
רכס מאסיב

**רכס מאסיב** (באנגלית: **Massive Range**) הוא רכס הרים בהרי הרוקי הקנדיים, בפרובינציית אלברטה שבקנדה.

## גאוגרפיה
הרכס, ממוקם דרומית מערבית לעמק נהר בואו, בשטח הפארק הלאומי באנף.

שיא גובהו של הרכס 2,984 מטרים מעל פני הים (בהר ברט).

אורכו של הרכס 15 קילומטרים מצפון לדרום, רוחבו 16 קילומטרים ממזרח למערב, ושטחו הכולל של הרכס 144 קמ"ר.

בדו"ח מצב ההרים האחרון, מצא מועדון האלפיני הקנדי כי הרי סנט אליאס - המשתרעים על קולומביה הבריטית, יוקון ואלסקה - מאבדים קרח מהר יותר משאר חלקי הארץ.

מחקרים קודמים גילו כי בין השנים 1957–2007 איבד הרכס 22% מכיסוי הקרח שלו, מה שהוביל לעליית מפלס הים העולמי ב-1.1 מילימטרים.

### פסגות הרכס
הרכס כולל את ההרים והפסגות הבאים:

## לקריאה נוספת
• Brian Patton, Bart Robinson, **[https://books.google.co.il/books?id=NaqVmc93yDoC&pg=PA50&lpg=PA50&dq=%22Massive+Range%22+Canada&source=bl&ots=LDrkk4wGjj&sig=ACfU3U3Mccr4EnPoAIvtLxxJVBmgIPv3Aw&hl=en&sa=X&ved=2ahUKEwi_u_KtkrvgAhVM16QKHWxjCW44FBDoATAIegQIARAB#v=onepage&q=%22Massive%20Range%22%20Canada&f=false Canadian Rockies Trail Guide]**, P 50

• Brian Patton, **[https://books.google.co.il/books?id=s8mxU7zdXGkC&pg=PA14&lpg=PA14&dq=%22Massive+Range%22+Canada&source=bl&ots=wV4UnZ7dom&sig=ACfU3U18f7e8fWpN5bKQjwyuBDDdLAe4yw&hl=en&sa=X&ved=2ahUKEwi_u_KtkrvgAhVM16QKHWxjCW44FBDoATAJegQIBBAB#v=onepage&q=%22Massive%20Range%22%20Canada&f=false Parkways of the Canadian Rockies: A Touring Guide to Banff, Jasper, Kootenay]**, PP 14, 33, 46

• GEOLOGICAL SURVEY OF CANADA, **[http://parkscanadahistory.com/geology/misc-report-1-1960.pdf BANFF NATIONAL PARK]**, PP 31

## קישורים חיצוניים

* רכס מאסיב באתר ממשלת קנדה
* תצלומי רכס מאסיב משנת 1901 באתר ספריית הקונגרס
* רכס מאסיב באתר peakbagger
* תרשים הנוף הנשקף מרכס מאסיב באתר peakvisor
* אתרי סקי ברכס מאסיב
* תחזית מזג אוויר עדכנית עבור הרי רכס מאסיב

## הערות שוליים

מאסיב
מאסיב
מאסיב
בריאן כריסטנטה

**בריאן כריסטנטה** (באיטלקית: **Bryan Cristante**; נולד ב-3 במרץ 1995) הוא כדורגלן איטלקי המשחק בעמדת הקשר ברומא ובנבחרת איטליה.

## קריירת מועדונים
### קריירה מוקדמת

כריסטנטה נולד בסן ויטו אל טליאמנטו, אך גדל בסן ג'ובאני די קארסה, שם החל לשחק כדורגל כילד. הוא עבר לליבנטינה גורגנסה, קבוצת כדורגל חובבנית מטרוויזו, לפני שהצטרף לקבוצת הנוער של מילאן בשנת 2009.

### מילאן

במהלך התקופה שלו בקבוצה הצעירה של מילאן, הוא היה חבר בקבוצה עד לגיל 15, שבה הם זכו באליפות הארצית בשנת 2010, כשכבש שמונה שערים. כמו כן, הוא היה חבר בקבוצה על לגיל 17, שגם בה הם זכו באליפות הארצית.

ב-6 בדצמבר 2011, כריסטנטה ערך את הופעת הבכורה שלו בקבוצה הבוגרת בגיל 16 ו-278 ימים, כשנכנס כמחליפו של רוביניו במשחק נגד ויקטוריה פלזן במסגרת שלב הבתים של ליגת האלופות, שנגמר בתוצאה 2-2. בעקבות זאת, הוא הפך לשחקן הצעיר ביותר של מילאן ששיחק במשחק ליגת האלופות והשחקן הצעיר השלישי של מילאן בכל המפעלים.

ב-4 במרץ 2013, כריסטנטה חתם על החוזה המקצועי הראשון שלו, ששמר אותו במילאן עד לשנת 2018. הוא הצטרף לקבוצה הבוגרת בתחילת עונת 2013/14.

ב-10 בנובמבר 2013, הוא ערך את הופעת הבכורה שלו בסרייה א', כשנכנס כמחליף של קאקה במשחק נגד קייבו ורונה, שנגמר בתוצאת תיקו מאופסת. את שערו הראשון במדי הקבוצה כבש ב-6 בינואר 2014, בניצחון 0–3 בסן סירו נגד אטאלנטה.

### בנפיקה

ב-1 בספטמבר 2014, כריסטנטה חתם על חוזה לחמש שנים באלופה הפורטוגלית, בנפיקה ליסבון, בעבור סכום של 4.84 מיליון אירו.

ב-12 בדצמבר, הוא ערך את הבכורה שלו במדי הקבוצה בניצחון הליגה 5-0 על ויטוריה סטובאל. ב-14 בינואר 2015, הוא כבש את שערו הראשון בקבוצה בניצחון 0–4 על ארוקה במסגרת הסיבוב השלישי של גביע הליגה הפורטוגלית.

### אטאלנטה

בינואר 2017, כריסטנטה הצטרף לאטאלנטה בהשאלה מבנפיקה. בקיץ של שנת 2018, אטאלנטה רכשה אותו ב-9.5 מיליון אירו עם סעיף שחרור של 4 מיליון אירו.

### רומא

ב-8 ביוני 2018, כריסטנטה הושאל לרומא לעונה אחת בעבור סכום של 5 מיליון אירו עם חובת רכישה בסכום של 15 מיליון אירו ועוד 10 מיליון אירו התלויים בסעיפים הקשורים ליכולת. ב-28 בפברואר 2019, רומא הודיעה על החתמתו של כריסטנטה במועדון. ב-8 בינואר 2020, כריסטנטה האריך את חוזהו עד שנת 2024.

## קריירה בינלאומית

כריסטנטה זומן לראשונה לסגל הנבחרת הבוגרת של איטליה לקראת צמד המשחקים במסגרת מוקדמות מונדיאל 2018 נגד נבחרת מקדוניה ונבחרת אלבניה, שנערכו ב-6 וב-9 באוקטובר, בהתאמה. את הופעת הבכורה שלו במדים הלאומיים ערך ב-6 באוקטובר, כשנכנס כמחליף במחצית השנייה של משחק הבית נגד מקדוניה, שנגמר בתוצאה 1-1. את שערו הראשון בנבחרת כבש ב-7 באוקטובר 2020 בניצחון 0–6 במשחק ידידות על נבחרת מולדובה, כשכבש את השער הפותח של ההתמודדות.

## תארים
;בנפיקה
* אליפות פורטוגל (2): 2014/15, 2015/16
* גביע הליגה הפורטוגלית (2): 2014/15, 2015/16

;רומא
* הקונפרנס ליג (1): 2021/22

#### נבחרת איטליה
* אליפות אירופה: יורו 2020

## קישורים חיצוניים

* הפרופיל של כריסטנטה באתר הרשמי של רומא

## הערות שוליים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני מילאן
קטגוריה:כדורגלני בנפיקה ליסבון
קטגוריה:כדורגלני פלרמו
קטגוריה:כדורגלני פסקארה
קטגוריה:כדורגלני אטאלנטה
קטגוריה:כדורגלני רומא
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:איטלקים שנולדו ב-1995
ירמי שיק בלום

**ירמי שיק בלום** (נולד ב-15 ביולי 1987) הוא קומיקאי, שחקן תסריטאי ובמאי ישראלי.

## ביוגרפיה
הפרויקט המוכר הראשון שבו השתתף שיק בלום היא התוכנית "תוכנית קיציס" ששודרה בקיץ 2014, כתסריטאי. כמו כן הופיע בכמה מערכונים.

היה חבר בקולקטיב הקומי "כל מה שמצחיק בעולם" עם גלית חוגי, ניב מג'ר, ליאור אמסטרדמסקי, אסף קפלנסקי, תומר פישמן ואריאל ויסמן, ובו יצר מערכוני רשת והשתתף בערבי סטנד-אפ של חברי הקולקטיב.

בשנת 2015 יצרו בלום, מג'ר, פישמן ואמסטרדמסקי את התוכנית "נדחפים" בערוץ הילדים, שהחליפה את התוכנית "ששטוס", בהשתתפות קומיקאים צעירים נוספים. התוכנית לא הצליחה כמצופה, ובוטלה אחרי עונה אחת.

אחרי ירידת "נדחפים", בשנת 2016 החל לכתוב לתוכנית הלילה "היום בלילה עם גורי אלפי" ולהשתתף במערכונים עם כותבים נוספים בתוכנית.

בעונה השישית של התוכנית "מה נסגר?" עם רועי בר נתן, בערוץ עשר, החל ירמי להשתתף במערכוני חוץ, רובם בשם "חוללת!".

ב-2016 החל שיק בלום לכתוב ולהשתתף בסדרת הבת של התוכנית "ארץ נהדרת" - "עוד כותרות" עם איל קיציס, לצד קומיקאים צעירים נוספים. במהלכה גילם דמות בעלת השם "ירמי" שבכל תוכנית זכה (במקרה) לסקר את אירועי השבוע בזווית הומוריסטית מבין קהל התוכנית, ולספר בדיחות אקטואליות, שרובן בנויות על משחקי מילים. בהמשך העונה, כאשר התוכנית התמקדה יותר בחברי הצוות ויצאה מעט מהפורמט המקורי שלה, החלה הדמות "ירמי" לעבוד בתוכנית בתור אחראי מוניות. בהמשך הוא גם השתתף בכמה מערכונים בסדרת האם "ארץ נהדרת".

אחרי ש"עוד כותרות" ירדה, החל שיק בלום לפתח ניסויים חברתיים לתוכנית "נוסבאום וגולדשטיין" בערוץ עשר, וב-2017 נמנה עם הקאסט המקורי של אחת מתוכניות הסאטירה הראשונות בערוץ כאן 11, "עד כאן". הוא עזב לקראת סוף עונתה השנייה. ב-19 במרץ 2019 חזר שיק בלום כאורח בעונת הבחירות (העונה הרביעית) של "עד כאן".

ב-2018 החל להשתתף בתפקיד קבוע בתוכנית "האחיות המוצלחות שלי", לאחר שהשתתף בכמה פרקים בעונות קודמות.

ב-2023 שיחק בסדרה "מדרסה".

שיק בלום הוא גם אחד מאומני הבית הקבועים של סדרת מופעי "סטנדאפ ואלרגיות" במועדון הסטנדאפ קאמל קומדי קלאב.

מדי שבוע הוא מפרסם את מדור "פרשת השבוע" במוסף "הארץ" ובו מסופרים אירועי השבוע באופן קומי בסגנון פרשת השבוע.

בשנת 2024 ביים יחד עם אלעד אורנשטיין את הסרט התיעודי "הדונם של סבתא" שהוקרן בפסטיבל דוקאביב וביס דוקו. הסרט זכה בפרס אופיר לסרט התיעודי הארוך הטוב ביותר בטקס פרסי אופיר של אותה שנה.

## פעילות נוספת
שיק בלום ניהל את עמוד הפייסבוק "העמוד שלוקה בחסר", המוכר בעיקר בשל הסרטון הוויראלי "הנסיך המדליק מבית אל", פארודיה פוליטית מוזיקלית על מפעל ההתנחלויות המבוססת על שיר הפתיחה של סדרת הטלוויזיה "הנסיך המדליק מבל אייר". שיק בלום לקח חלק בפעילות "ערוץ הכיבוד". בעבר כתב וביים את סרט הגמר שלו, "הסדרן".

## חיים אישיים
בלום נשוי למאיירת אסיה איזנשטיין, והם הורים לבת. סבו הוא עורך הסרטים דני שיק. יש לו שתי אחיות קטנות.

## קישורים חיצוניים

* ירמי שיק בלום מתארח בפודקאסט "מאחורי כל צחוק" של אלדד שטרית, 24 בדצמבר 2018
* ירמי שיק בלום באתר "הארץ"

## הערות שוליים

קטגוריה:קומיקאים ישראלים
קטגוריה:סטנדאפיסטים ישראלים
קטגוריה:מנחי ערוץ הילדים
קטגוריה:שחקני קולנוע וטלוויזיה ישראלים
קטגוריה:משפחת נאמן
קטגוריה:ישראלים שנולדו ב-1987
Calypso

**Calypso** הוא סינגל של הזמר והכותב הפוארטו ריקני לואיס פונסי והזמרת האמריקאית סטפלון דון. פונסי היה חלק מן הכותבים והמפיקים בשיר. את השיר הוציאה לאור חברת התקליטים Universal Music Latin Entertainment בתאריך 14 ביוני 2018, כסינגל שלישי של פונסי מתוך אלבום האולפן התשיעי שלו, *[[Vida]]*.

## הוצאה לאור
הסינגל יצא לאור יחד עם הווידאו קליפ בתאריך 14 ביוני 2018. "Calypso" הוזרם 1.7 מיליון פעמים בארצות הברית, והורד 5000 פעמים בסוף השבוע של ה-21 ביוני. וידאו הקליפ הרשמי של הסינגל ניצפה יותר מ-200 מיליון פעמים ביוטיוב מאז שיצא לאור.

כמו כן, השיר יהווה כחלק מהשירים המשתתפים במשחק הווידאו ריקודים Just Dance, אשר יצא בשנת 2019.

## מיקומי שיא

## רמיקס

ב-18 באוגוסט 2018, יצא לאור הרמיקס הרשמי של השיר בו משתתפת הזמרת-יוצרת הקולומביאנית קרול ג'י.

### הוצאה
תחילה, העלה לואיס פונסי לערוץ היוטיוב שלו את האודיו הרשמי של הרמיקס בו משתתפת ג'י. בהמשך, יצא הרמיקס כסינגל. נכון למאי 2019, מונה הצפיות של האודיו עומד על כ-23 מיליון צפיות בסך הכל.

כמו כן, הצליח הרמיקס להגיע למקום ה-20 במצעד הרשמי של ארגנטינה, וה-11 במצעד השירים הלטיניים.

### מיקומי שיא

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת יוניברסל מיוזיק לטין אנטרטיינמנט
פיאט 502

**פיאט 502** (באיטלקית: **Fiat 502**) היא מכונית סלון מסוג "טורפדו"  מתוצרת קונצרן הרכב האיטלקי **[[פיאט]]** אשר יוצרה בין השנים 1923–1926 באיטליה.

יוצרו 20,026 יחידות.

## נתונים
* 4 דלתות.
* מנוע בנזין.
* מנוע קדמי אורכי.
* מנוע הנעה אחורית.
* מידות צמיגים: 765x100.
* מנוע דגם פיאט 503 התבסס על מנוע מדגמי פיאט 501 ו-"פיאט 502".

## תצורות
* 4 דלתות - סדאן.
* 2 דלתות - קבריולה.

## ראו גם
* פיאט 501
* פיאט 503
* פיאט 505
* פיאט 507
* פיאט 510
* פיאט 520
* פיאט 521
* פיאט 522
* פיאט 524
* פיאט 525
* פיאט 527

## קישורים חיצוניים

* 
* Personenwagen, di Fred Steiningen, 1994. 

## הערות שוליים

קטגוריה:דגמי מכוניות שהושקו ב-1923
קטגוריה:מכוניות סלון
קטגוריה:מכוניות קבריולה
קטגוריה:כלי רכב איטלקיים
502
פרס גראמי לאלבום הראפ הטוב ביותר

**[[פרס גראמי]] לאלבום הראפ הטוב ביותר** (באנגלית: **Grammy Award for Best Rap Album**) הוא פרס אשר ניתן על ידי האקדמיה הלאומית לאמנויות ולמדעי ההקלטה של ארצות הברית, לאלבום מוזיקה בקטגוריית ההיפ הופ או הראפ ללא התחשבות במכירותיו, מיקומי השיא שלו, הצלחתו, הביקורות שהופנו כלפיו וכדומה.

נכון לשנת 2019, הראפר אמינם מחזיק בשיא הזכיות בקטגוריה עם שישה פרסים. לורן היל הייתה לאישה הראשונה הזוכה בפרס, כאשר זכתה בו בשנת 1997 כחלק מהרכב הפוג'יז. קארדי בי הייתה לזמרת הראפ הראשונה שזוכה בפרס כאמנית סולו, כאשר זכתה בפרס הזה בשנת 2019 עם אלבומה *[[Invasion of Privacy]]*. הראפר האמריקאי קניה וסט זכה בפרס ארבע פעמים, וההרכב Outkast זכה בפרס פעמיים. ג'יי זי מחזיק בשיא במספר המועמדויות עם אחת עשרה מועמדויות. בשנת 2013 הפך הראפר הקנדי דרייק לזמר הראשון בהיסטוריה שזכה בפרס ולא נולד בארצות הברית. להקת דה רוטס הייתה מועמדת לפרס חמש פעמים, אך מעולם לא זכתה בו. אמינם וקניה וסט הם הזמרים היחידים שזכו בפרס פעמיים ברציפות, כאשר אמינם הצליח לעשות זאת פעמיים. בשנת 2016 המיקסטייפ של דרייק *If You're Reading This It's Too Late,* הפך לאלבום המיקסטייפ הראשון בהיסטוריה שזכה למועמדות בטקס גראמי. בשנת 2017 המיקסטייפ של צ'אנס הראפר זכה בפרס זה.

## זוכים

## קישורים חיצוניים
* 

## הערות שוליים

*
אלבום הראפ הטוב ביותר
אלבום הראפ הטוב ביותר
365 (שיר)

**365** (נאמר: **Three Six Five**) הוא סינגל של המפיק והדי ג'יי הגרמני, זד והזמרת האמריקאית קייטי פרי. השיר יצא לאור ב-14 בפברואר 2019 יחד עם הווידאו-קליפ שלו שהופק על ידי וורן פו.

## רקע
היו שמועות רבות על שיתוף הפעולה בין השניים לפני שהשיר הודלף בינואר 2019. השיר הוכרז בתחילת פברואר, ומאוחר יותר הוכנס לשזאם. ב-13 בפברואר 2019 קייטי פרי וזד החלו להתכתב בטוויטר באימוג'ים למשך שעות שלמות כטיזר לשיר עד שזד הפיץ את הטריילר.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייטי פרי
קטגוריה:שירי זד
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים שנכתבו על ידי זד
קטגוריה:סינגלים שהגיעו למקום הראשון בפורטוגל
קטגוריה:סינגלים בהוצאת אינטרסקופ רקורדס
גביע המדינה בכדורסל 2004/2005

**גביע המדינה בכדורסל ל[[עונת 2004/2005 בליגת העל בכדורסל|עונת 2004/2005]]** היא התחרות ה-45 מאז היווסדו של המפעל.

מכבי תל אביב זכתה בגביע המדינה ה-35 בתולדותיה, לאחר ניצחון בגמר על בני השרון.

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן פיני גרשון, זכתה בגביע המדינה ה-35 בתולדותיה.



## קישורים חיצוניים
* אלישע שוחט, ספר הכדורסל הישראלי, עמודים 451-452
* גמר גביע המדינה 2005, מכבי תל אביב - בני השרון 89:108, ערוץ היוטיוב של מכבי תל אביב

## הערות שוליים

קטגוריה:2004 בישראל: כדורסל
קטגוריה:2005 בישראל: ספורט
קטגוריה:תחרויות כדורסל ב-2004
קטגוריה:תחרויות כדורסל ב-2005
קטגוריה:עונות בגביע המדינה בכדורסל
אורי שטרן

**אורי שטרן** (10 באוגוסט 1948 – 16 בספטמבר 1985) היה שחיין, סגן אלוף ישראל (1963) במשחה ל-200 מטר גב וכדורסלן ששיחק בליגת הכדורסל הבכירה בישראל מתחילת שנות ה-60 ועד תחילת שנות ה-70 וכן בנבחרת ישראל. הוא פרש מכדורסל בגיל צעיר, ועם השנים נחשב לכישרון גדול שלא מימש את הפוטנציאל הגלום בו, דבר המיוחס בעיקר לאופיו הבעייתי.

## קריירת משחק

שטרן נולד וגדל בקיבוץ גבעת חיים שם החל לעסוק בספורט והצטיין בשחייה ואתלטיקה.

באליפות ישראל בשחייה שנערכה בבריכת בת גלים בחיפה בשנת 1963 זכה שטרן במדליית כסף במשחה ל-200 מטר גב בשיא נוער חדש של 2:35.6 דקות, אחרי יורם שניידר מהפועל קריית טבעון (2:29.6 דקות) ולפני יצחק חן מהפועל גוש זבולון (2:36.6 דקות).

בעונת 1963/64 החל שטרן לשחק כדורסל בהפועל גבעת חיים, שהודרכה על ידי שמואל יעקובסון. שטרן התבלט בכישרונו, אך לצד זה התנהג באופן בעייתי, כאשר במהלך משחקים היה גוער בשופטים, אוהדים ואף בחבריו לקבוצה. במשחק נגד מכבי תל אביב בדצמבר 1964, במהלך המחצית הראשונה, גער שטרן ללא הרף בחבריו לקבוצה, מה שהוביל לכך שהוא לא שותף במהלך המחצית השנייה של המשחק.

בעונת 1966/67 שיחק שטרן בהפועל תל אביב, אך גם שם אופיו הבעייתי מנע ממנו להשתלב בקבוצה, והוא עבר להפועל חולון. שטרן הצטיין בשורות הפועל חולון ובעונת 1969/70 קלע בממוצע 26 נקודות למשחק, הרביעי בדירוג בליגה באותה עונה. במשחק נגד מכבי תל אביב בנובמבר 1968 הוביל שטרן, ביחד עם עופר אשד, את הפועל חולון לניצחון בהפרש גדול, ובמשחק נגד מכבי חיפה בפברואר 1970 קבע שטרן שיא קריירה כאשר קלע 51 נקודות. עם זאת, גם בחולון בא לידי ביטוי אופיו הבעייתי של שטרן, הוא החל לצרוך סמים ובמקרה אחד אף איים במהלך משחק לעזוב את הקבוצה, אם לא יזכה להעלאה במשכורתו.

ב-1970 עזב שטרן את הקבוצה במפתיע לארצות הברית, ללא ידיעתו של המאמן, יהושע רוזין, ששמע על עזיבתו מהעיתונות. שטרן למד ושיחק כדורסל בקולג' בקנזס סיטי במשך תקופה קצרה, ובמהלך עונת 1971/72 שב להפועל חולון, אך לא הצליח למנוע מהקבוצה לרדת ליגה בתום העונה. משחקו האחרון בישראל היה מול הפועל גבת יגור ביום 5 במאי 1972, בו קלע שטרן 31 נקודות, אך חולון הובסה: 72 - 104. המאזן שלו במשחקי הליגה הסתכם ב-2,259 נקודות ליגה ב-145 משחקים (15.6 למשחק).

לאורך השנים שיחק שטרן בנבחרות ישראל, אך גם שם התנהגותו הייתה בעייתית. בשנת 1965 היה שטרן חבר בסגל ישראל למכביה השביעית. בשנת 1966 בעת שהיה חבר בסגל נבחרת העתודה, נאסר עליו לצאת לטורניר בינלאומי בשל התנהגות בעייתית. בשנת 1967 השתתף במדי נבחרת ישראל הבוגרת באליפות אירופה בכדורסל שנערכה בפינלנד, אולם במהלך מסע המשחקים נתפס שטרן כאשר ניסה לגנוב סוודר מחנות כלבו באמסטרדם. במהלך הקריירה שותף שטרן בארבעה משחקים במדי נבחרת ישראל הבוגרת, בהם קלע 8 נקודות.

לאחר עונת 1971/72 פרש שטרן מכדורסל, ושב לארצות הברית ללמוד ארכיטקטורה. הוא התחתן, הביא ילדה לעולם והתגורר עם משפחתו בניו הייבן שבקונטיקט.

באפריל 1985 ביקר שטרן בישראל בפעם האחרונה. ארבעה חודשים לאחר מכן נפטר כתוצאה מהתקף-לב ונטמן בקיבוץ גבעת חיים מאוחד. לאחר מותו תיאר אותו יהושע רוזין כ"סוס פרא שיש לאלפו".

## קישורים חיצוניים
* דף השחקן באתר מנהלת הליגה
* 

## הערות שוליים

קטגוריה:שחייני גב ישראלים
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני נבחרת ישראל
קטגוריה:גבעת חיים מאוחד: אישים
קטגוריה:אישים הקבורים בגבעת חיים מאוחד
קטגוריה:ישראלים שנולדו ב-1948
קטגוריה:ישראלים שנפטרו ב-1985
גביע המדינה בכדורסל 2005/2006

**גביע המדינה בכדורסל ל[[עונת 2005/2006 בליגת העל בכדורסל|עונת 2005/2006]]** היא התחרות ה-46 מאז היווסדו של המפעל.

מכבי תל אביב זכתה בגביע המדינה ה-36 בתולדותיה, לאחר ניצחון בגמר על הפועל ירושלים.

## שמינית הגמר

## רבע הגמר

## חצי הגמר

## הגמר
מכבי תל אביב, תחת המאמן פיני גרשון, זכתה בגביע המדינה ה-36 בתולדותיה.

מכבי תל אביב כמעט שמטה יתרון של 23 בשלהי הרבע השלישי, אבל בסופו של דבר קאמבק של ירושלים לא הספיק, ומכבי חגגה זכייה בגביע עם ניצחון 50 ברציפות במפעל.

## קישורים חיצוניים
* אלישע שוחט, ספר הכדורסל הישראלי, עמודים 459-461
* גמר גביע המדינה 2006, מכבי תל אביב - הפועל ירושלים 91:96, ערוץ היוטיוב של מכבי תל אביב

## הערות שוליים

קטגוריה:2005 בישראל: ספורט
קטגוריה:2006 בישראל: כדורסל
קטגוריה:תחרויות כדורסל ב-2005
קטגוריה:תחרויות כדורסל ב-2006
קטגוריה:עונות בגביע המדינה בכדורסל
ליאון גייקיס

**ליאוניד יאקובלביץ' גייקיס** (הייקיס, חייקס; 1898, ורשה — 21 באוגוסט 1937, מוסקבה) היה דיפלומט סובייטי ממוצא יהודי, שכיהן כשגרירה השני של ברית המועצות בספרד, במהלך מלחמת האזרחים.

## אודותיו
נולד בוורשה ב-1898, שנשלטה אז בידי האימפריה הרוסית, בשם ליאון הייקיס (מכיוון שבשפה הרוסית, העיצור ה' מומר ל-ג' או ח', נודע בהמשך כגייקיס או חייקיס). הוא הושפע בילדותו ממאורעות גדולים בחברה, על רקע מהפכת 1905.

בשנת 1935 מונה לקונסול הכללי של ברית המועצות באיסטנבול. שנה לאחר מכן, נשלח כיועץ לשגרירה הראשון של ברית המועצות בספרד, מרסל רוזנברג. בפברואר 1937 מונה כשגריר במקומו, לאחר שהאחרון נקרא חזרה למוסקבה ובהמשך מצא את מותו במסגרת "הטיהורים הגדולים" שערך סטלין. בתוך זמן קצר, גורלו של גייקיס היה דומה. כמי שלכאורה תמך בעבר, ב-1923, במצע האופוזיציה השמאלית הטרוצקיסטית ("הצהרת ה-46"), הוא נרדף כמו רבים אחרים באשמת טרוצקיזם. ביוני 1937 גם הוא זומן לשוב למוסקבה, שם נעצר, עמד למשפט צבאי והוצא להורג בירייה.

לאחר מותו של סטלין, הקולגיה הצבאית של בית המשפט העליון של ברית המועצות פסקה ב-17 בדצמבר 1955 שכל האישומים נגד גייקיס בטלים בדיעבד.

## הערות שוליים

קטגוריה:קורבנות הטיהורים הגדולים
קטגוריה:שגרירי ברית המועצות
קטגוריה:שגרירים בספרד
קטגוריה:סובייטים שנולדו ב-1898
קטגוריה:סובייטים שנפטרו ב-1937